joelniklaus/EU_Wikipedias huggingface dataset:
Διεθνής Μαθηματική Ολυμπιάδα

Η Διεθνής Μαθηματική Ολυμπιάδα (αγγλ. International Mathematical Olympiad, συντομογραφικά IMO) είναι ένας ετήσιος διαγωνισμός μαθηματικών για μαθητές και μαθήτριες της δευτεροβάθμιας εκπαιδεύσεως. Αποτελεί την παλαιότερη από τις Διεθνείς Ολυμπιάδες Επιστημών. Η πρώτη Διεθνής Μαθηματική Ολυμπιάδα έγινε στη Ρουμανία το 1959 και συμμετείχαν επτά χώρες. Από τότε έχει διεξαχθεί κάθε έτος με εξαίρεση το 1980. Περισσότερες από εκατό χώρες, που αντιπροσωπεύουν περισσότερο από το 90% του ανθρώπινου πληθυσμού, στέλνουν ομάδες που αποτελούνται η καθεμιά από 6 το πολύ διαγωνιζόμενους μαθητές/μαθήτριες συν έναν αρχηγό ομάδας, έναν υπαρχηγό και παρατηρητές.

Το περιεχόμενο του διαγωνισμού κυμαίνεται από εξαιρετικά δύσκολα προβλήματα στοιχειώδους άλγεβρας και στοιχειώδους αναλύσεως (συναρτήσεων και ακολουθιών) μέχρι προβλήματα σε κλάδους των μαθηματικών που δεν καλύπτονται σχεδόν ποτέ από τα συμβατικά προγράμματα της δευτεροβάθμιας εκπαιδεύσεως, και συχνά ούτε και από την πανεπιστημιακή ύλη των μαθηματικών, όπως η προβολική και η μιγαδική γεωμετρία, οι συναρτησιακές εξισώσεις, η συνδυαστική και θέματα από τη θεωρία αριθμών, από την οποία απαιτείται εκτεταμένη γνώση των θεωρημάτων της. Ο απειροστικός λογισμός (διαφορικός και ολοκληρωτικός), αν και επιτρέπεται στις λύσεις, δεν αποτελεί ποτέ προαπαιτούμενο, καθώς υπάρχει η αρχή ότι ο οποιοσδήποτε με μια βασική κατανόηση των μαθηματικών θα πρέπει να κατανοεί τα προβλήματα, ακόμα και αν οι λύσεις τους απαιτούν πολύ περισσότερες γνώσεις. Οι υποστηρικτές αυτής της αρχής ισχυρίζονται πως αυτό επιτρέπει μια αίσθηση ευρύτητας και παρέχει κίνητρο για την εκπόνηση κομψών, απατηλά απλών προβλημάτων, τα οποία ωστόσο απαιτούν ένα επίπεδο δημιουργικής σκέψεως, συχνά πολλή δημιουργική σκέψη για να κερδηθούν όλοι οι πόντοι για ένα συγκεκριμένο πρόβλημα.

Η διαδικασία επιλογής για τη συμμετοχή στην Ολυμπιάδα διαφέρει αρκετά από χώρα σε χώρα, αλλά συνήθως αποτελείται από μια σειρά διαγωνισμάτων, από τα οποία επιλέγονται όλο και λιγότεροι μαθητές/μαθήτριες. Οι ομάδες δεν αναγνωρίζονται επισήμως από το βαθμολογικό μέρος της Ολυμπιάδας — όλες οι βαθμολογίες που βγαίνουν αφορούν μόνο φυσικά πρόσωπα, αλλά ανεπισήμως οι συνολικές βαθμολογίες των ομάδων συγκρίνονται μεταξύ τους περισσότερο από αυτές των μεμονωμένων μελών των ομάδων. Οι διαγωνιζόμενοι πρέπει να είναι ηλικίας κάτω των 20 ετών και δεν πρέπει να είναι εγγεγραμμένοι σε οποιοδήποτε ίδρυμα τριτοβάθμιας εκπαιδεύσεως. Εφόσον ικανοποιούνται αυτοί οι δύο όροι, το οποιοδήποτε πρόσωπο μπορεί να συμμετέχει σε όσες Μαθηματικές Ολυμπιάδες θέλει.

Η Διεθνής Μαθηματική Ολυμπιάδα είναι ένας από τους υψηλότερου κύρους διαγωνισμούς μαθηματικών στον κόσμο.

Παραπομπές

Εξωτερικοί σύνδεσμοι 
 Επίσημος ιστότοπος
 Ο παλαιός κεντρικός ιστότοπος

Μαθηματικά και πολιτισμός
Διαγωνισμοί επιστημών
Δικαιώματα ΛΟΑΤ στο Αφγανιστάν

Οι λεσβίες, ομοφυλόφιλοι, αμφιφυλόφιλοι και τρανσέξουαλ (ΛΟΑΤ) στο Αφγανιστάν αντιμετωπίζουν νομικές προκλήσεις που δεν αντιμετωπίζουν οι κάτοικοι μη ΛΟΑΤ. Τα μέλη της κοινότητας ΛΟΑΤΚ+ αναγκάζονται να κρατήσουν μυστική την ταυτότητα φύλου και τον σεξουαλικό προσανατολισμό τους, φοβούμενοι την παρενόχληση, τον εκφοβισμό, τη δίωξη και κυρίως τον θάνατο. Ο μουσουλμανικά θρησκευτικός χαρακτήρας του έθνους και η έλλειψη δημόσιας εκπαίδευσης επί του θέματος περιόρισε κάθε ευκαιρία για δημόσια συζήτηση, με οποιαδήποτε αναφορά της ομοφυλοφιλίας και των σχετικών όρων να θεωρείται ταμπού.

Το Σύνταγμα του Αφγανιστάν καθιερώνει την ανάδειξη του νόμου της Σαρία ως πρόδρομο όλων των άλλων νόμων, πολιτικών και κανονισμών, επιτρέποντας θρησκευτικές ερμηνείες από το κράτος για την απαγόρευση όλων των μορφών σεξουαλικής δραστηριότητας του ιδίου φύλου. Αν και ο Ποινικός Κώδικας του 1976 αποκαταστάθηκε μετά την αμερικανική εισβολή του 2001, ο νέος Ποινικός Κώδικας της χώρας του 2017 τέθηκε σε ισχύ στις 14 Φεβρουαρίου 2018.  Ο νέος Ποινικός Κώδικας περιγράφει και απαγορεύει συγκεκριμένες δραστηριότητες σεξουαλικής φύσης, και θεωρείται ότι επηρεάζει δυσανάλογα τα μέλη της κοινότητας ΛΟΑΤΚ+.

Παραπομπές

Δικαιώματα ΛΟΑΤ ανά χώρα
Ανθρώπινα δικαιώματα στο Αφγανιστάν
Παναγιουρίστε

Η Παναγιουρίστε () είναι βουλγαρική πόλη στο άνω άκρο του ποταμού Έβρου. Βρίσκεται 43 χιλιόμετρα βόρεια του Πάζαρτζικ στο όρος Sredna Gora. Παράλληλα, είναι το διοικητικό κέντρο του ομώνυμου δήμου.  Το Δεκέμβριο του 2009 αριθμούσε 17.959 κατοίκους.

Παραπομπές

Πόλεις της Βουλγαρίας
Νόσος του Άντισον

Η νόσος του Άντισον είναι μια σπάνια διαταραχή που χαρακτηρίζεται από ανεπαρκή παραγωγή των στεροειδών ορμονών κορτιζόλης και αλδοστερόνης από τα δύο εξωτερικά στρώματα των κυττάρων των επινεφριδίων (φλοιός των επινεφριδίων). 

Τα συμπτώματα της κλασικής νόσου του Άντισον, γνωστή και ως πρωτοπαθής επινεφριδιακή ανεπάρκεια, προκύπτουν από την ανεπαρκή παραγωγή αυτών των δύο ορμονών. Τα κύρια συμπτώματα περιλαμβάνουν κόπωση, γαστρεντερικές ανωμαλίες και αλλαγές στο χρώμα του δέρματος (μελάγχρωση). Σε ορισμένα άτομα που πάσχουν από τη νόσο μπορούν επίσης να εμφανιστούν αλλαγές στη συμπεριφορά και στη διάθεση. Η αυξημένη απέκκριση νερού και η χαμηλή αρτηριακή πίεση (υπόταση) μπορεί να οδηγήσουν σε εξαιρετικά χαμηλές συγκεντρώσεις νερού στο σώμα (αφυδάτωση). Τα συμπτώματα της νόσου του Άντισον συνήθως αναπτύσσονται αργά, αλλά μερικές φορές μπορεί να αναπτυχθούν γρήγορα, σε μια σοβαρή κατάσταση που ονομάζεται οξεία επινεφριδιακή ανεπάρκεια. 

Στις περισσότερες περιπτώσεις, η νόσος του Άντισον εμφανίζεται όταν το ανοσοποιητικό σύστημα του σώματος επιτίθεται κατά λάθος στα επινεφρίδια προκαλώντας αργή και προοδευτική βλάβη στον φλοιό των επινεφριδίων (αυτοάνοση ασθένεια). Άλλες αιτίες περιλαμβάνουν λοιμώξεις και καρκίνο.

Οι εργαστηριακές εξετάσεις (αίματος και ούρων) μπορούν να επιβεβαιώσουν την ύπαρξη της νόσου του Άντισον. Άλλες εξετάσεις, όπως η αξονική τομογραφία και η μαγνητική τομογραφία, βοηθούν στην εύρεση της αιτίας αυτής της διαταραχής. Η θεραπεία περιλαμβάνει την αντιμετώπιση της επινεφριδιακής ανεπάρκειας εφ' όρου ζωής με φάρμακα (κορτικοστεροειδή) που αντικαθιστούν τις ορμόνες που δεν παράγει το σώμα. Η δόση αναπροσαρμόζεται από τον θεράποντα γιατρό σε ειδικές καταστάσεις, όπως κατά τη διάρκεια χειρουργικής επέμβασης, ασθένειας ή εγκυμοσύνης ή μετά από σοβαρό τραυματισμό.

Επειδή οι περιπτώσεις της νόσου του Άντισον μπορεί να μην διαγνωστούν, είναι δύσκολο να προσδιοριστεί η πραγματική συχνότητά της στον γενικό πληθυσμό. Ο συνολικός επιπολασμός εκτιμάται ότι είναι μεταξύ 40 και 60 ατόμων ανά εκατομμύριο του γενικού πληθυσμού. Η νόσος του Άντισον μπορεί δυνητικά να επηρεάσει άτομα οποιασδήποτε ηλικίας, αλλά συνήθως εμφανίζεται σε άτομα ηλικίας 30-50 ετών.

Παραπομπές 

Αυτοάνοσες ασθένειες
Διαταραχές των επινεφριδίων
Ένωση των Επτανήσων με την Ελλάδα

H Ένωση των Επτανήσων με την Ελλάδα πραγματοποιήθηκε με τη συνομολόγηση της συνθήκης του Λονδίνου στις 21 Μαΐου 1864. Η Βρετανία παραχώρησε το Ηνωμένον Κράτος των Ιονίων Νήσων στην Ελλάδα που ήταν κτήση της από το 1815 που δόθηκαν απ τη Γαλλία, η οποία, με τη σειρά της, τα κληρονόμησε από τη Ρωσία και την Οθωμανική Αυτοκρατορία για δεύτερη φορά. Εγγυητές της συμφωνίας ήταν το Βασίλειο της Ελλάδας, Βασίλειο της Πρωσίας, η Ρωσική Αυτοκρατορία και το Ηνωμένο Βασίλειο. 

Το Ηνωμένον Κράτος των Ιονίων Νήσων περιελάμβανε την Κορφού, την Ιθάκη, τους Παξούς, την Κεφαλλονιά, το Ζάντε τη Σάντα Μάουρα και το Τσιρίγο.

Από τότε που η Ελλάδα έγινε ανεξάρτητο κράτος, οι κάτοικοι των νησιών του Ιονίου ασκούσαν πιέσεις στους Βρετανούς για ένωση με την Ελλάδα. Σε μια συνεδρίαση του υπουργικού συμβουλίου το 1862, ο Βρετανός υπουργός Εξωτερικών Πάλμερστον αποφάσισε να παραχωρήσει τα Επτάνησα στην Ελλάδα. Αυτή η πολιτική προωθήθηκε επίσης από τη βασίλισσα Βικτώρια. Ο κύριος λόγος ήταν ότι η διατήρηση ήταν εξαιρετικά δαπανηρή. Επιπλέον, τα νησιά δεν είχαν μεγάλη στρατηγική σημασία.

Η απόφαση για παραχώρηση των νησιών επηρεάστηκε επίσης από την ανάληψη του ελληνικού θρόνου από τον Δανό πρίγκιπα Γεώργιο, ενός αφοσιωμένου Αγγλόφιλου. Σε δημοψήφισμα τον Νοέμβριο του 1862, οι Έλληνες είχαν εκλέξει τον δεύτερο γιο της βασίλισσας Βικτώριας, τον πρίγκιπα Άλφρεντ, ως Βασιλιά τους, με την ελπίδα να λάβουν τα Επτάνησα.

Μετά από διαπραγματεύσει, η Συνθήκη του Λονδίνου υπεγράφη από τον Έλληνα εκπρόσωπο, Χαρίλαο Τρικούπη στις 29 Μαρτίου 1864. Στις 2 Μαΐου 1864 οι Βρετανοί αναχώρησαν και τα Επτάνησα έγιναν τρεις επαρχίες του Βασιλείου της Ελλάδος. Η Βρετανία διατήρησε δικαιώματα στη χρήση του λιμένος της Κέρκυρας.

Αυτό μπορεί να θεωρηθεί ως το πρώτο παράδειγμα εθελούσιας αποαποικιοποίησης από τη Βρετανία.

Περαιτέρω ανάγνωση
 Anderson M. S. The Eastern Question 1774-1923, A Study in the International Relations (London, 1983)

Παραπομπές

Εξωτερικοί σύνδεσμοι
 

Συνθήκες του Ηνωμένου Βασιλείου (1801–1922)
Αποαποικιοποίηση
Ιστορία των Επτανήσων
Ελληνοβρετανικές σχέσεις
Βλαντισλάβ Ίλιτς-Σβίτιτς

Ο Βλαντισλάβ Μάρκοβιτς Ίλιτς-Σβίτιτς (ρωσ. Владисла́в Ма́ркович И́ллич-Сви́тыч, 12 Σεπτεμβρίου 1934 – 22 Αυγούστου 1966) ήταν Σοβιετικός γλωσσολόγος, ειδικός σε θέματα τονισμού. Υπήρξε ο θεμελιωτής της συγκριτικής γλωσσολογικής θεωρίας των νοστρατικών γλωσσών και της «σχολής συγκριτικής γλωσσολογίας της Μόσχας».

Βιογραφικά στοιχεία 
Ο Βλαντισλάβ Ίλιτς-Σβίτιτς γεννήθηκε στο Κίεβο από γονείς πολωνοεβραϊκής καταγωγής. Το 1941 μετεγκαταστάθηκε με την οικογένειά του στο Τσκαλόφ (το σημερινό Ορενμπούργκ) και αργότερα στη Μόσχα. Ο πατέρας του, ο Μαρκ Βλαντισλάβοβιτς Ίλιτς-Σβίτιτς (1886-1963), εργαζόταν ως λογιστής, ενώ η μητέρα του Κλάρα Μοϊσέγιεβνα, το γένος Ντέσνερ (1901-1955), ήταν γενική διευθύντρια του κουκλοθεάτρου του Ορενμπούργκ.

Ο Ίλιτς-Σβίτιτς αναβίωσε την ξεχασμένη «νοστρατική υπόθεση» στη γλωσσολογία, που είχε προταθεί αρχικώς από τον Δανό Χόλγκερ Πέντερσεν το 1903. Με το όνομά του είναι γνωστός ο «νόμος του Ίλιτς-Σβίτιτς» (απόδοση του επωνύμου στο λατινικό αλφάβητο: Illič-Svityč), ο οποίος αφορά δύο κανόνες τονισμού της πρωτοσλαβικής γλώσσας.

Ενώ είχε ξεκινήσει για ένα ταξίδι με σκοπό της συλλογή δεδομένων πάνω στις ουγγρικές διαλέκτους των Καρπαθίων, ο Ίλιτς-Σβίτιτς σκοτώθηκε σε τροχαίο δυστύχημα κοντά στη Μόσχα σε ηλικία 32 ετών. Ο πρόωρος θάνατός του δεν επέτρεψε την ολοκλήρωση του φιλόδοξου έργου του Συγκριτικό Λεξικό των νοστρατικών γλωσσών, αλλά η εκπόνησή του συνεχίσθηκε από τους συναδέλφους του, μεταξύ των οποίων συγκαταλέγονταν και οι Σεργκέι Σταρόάροστιν και Βλαντίμιρ Ντιμπό.

Βιβλία 
 Nominal Accentuation in Baltic and Slavic, μετάφραση R.L. Leed και R.F. Feldstein, MIT Press, Cambridge και Λονδίνο 1979 (αρχική ρωσική έκδοση το 1963)
 (με τον Ντ. Τολόφσκι) «Македонско-руски речник / Македонско-русский словарь» (λεξικό με 30.000 λέξεις), ред. Н.И. Толстого. — М.: Государственное издательство иностранных и национальных словарей, 1963

Παραπομπές

Πηγές
 Merritt Ruhlen: On the Origin of Languages / Studies in Linguistic Taxonomy, Stanford University Press, 1994
 Sydney M. Lamb και E. Douglas Mitchell (Hrsg.): Sprung from Some Common Source: Investigations into the Prehistory of Languages, Stanford University Press, Stanford 1991
 Vitaly Shevoroshkin: Reconstructing Languages and Cultures. Abstracts and Materials from the First International Interdisciplinary Symposium on Language and Prehistory., Brockmeyer, Bochum 1989
 Bomhard, Allan R. και John C. Kerns: The Nostratic Macrofamily, A Study in Distant Linguistic Relationship, εκδ. Mouton De Gruyter, Βερολίνο - Νέα Υόρκη 1994
 Dolgopolsky, Aharon: The Nostratic Macrofamily and Linguistic Palaeontology, έκδ. The McDonald Institute for Archaeological Research, Οξφόρδη 1998
 Holger Pedersen: Türkische Lautgesetze, ZDMG 57, 1903
 Holger Pedersen: Linguistic Science in the Nineteenth Century: Methods and Results, Harvard University Press, 1931

Εξωτερικοί σύνδεσμοι 
 Παράδειγμα ανακατασκευής κειμένου στη νοστρατική γλώσσα του Ίλιτς-Σβίτιτς (με φωτογραφία του)

Σοβιετικοί γλωσσολόγοι
Ρωσοεβραίοι
Αναποδάρης

Ο Αναποδάρης ή Αναποδιάρης, γνωστός στην αρχαιότητα ως Καταρράκτης, είναι ο μακρύτερος ποταμός της Κρήτης, με μήκος μεγαλύτερο των 40 χιλιομέτρων.

Πηγάζει βορειοανατολικά από τα Αστερούσια Όρη σε υψόμετρο περί τα 420 μέτρα πάνω από την επιφάνεια της θάλασσας, σε γεωγραφικές συντεταγμένες 35°09΄ Βόρειο πλάτος και 25°09΄ Ανατολικό μήκος, κοντά στο χωριό Παρθένι. Από εκεί κατευθύνεται προς νότο, περνά από το χωριό Αρμανώγεια (όπου υπάρχει μικρό φράγμα του με λιμνοδεξαμενή σε υψόμετρο 345 μέτρα) και πολύ κοντά από τα χωριά Τεφέλι και Πλακιώτισσα, στην οποία υπάρχει το μεγαλύτερο φράγμα του, σε υψόμετρο 252 μέτρα. Κατόπιν, στην περιοχή των Πραιτωρίων, η πορεία του στρέφεται προς τα ανατολικά και διέρχεται νότια από τα χωριά Κεφαλάδος, Νεοχώρι και Καλύβια, και βόρεια από τα Καστελλιανά. Πολύ κοντά στο χωριό Δεμάτι, σε υψόμετρο 140 μέτρα, δέχεται τα νερά του σημαντικότερου παραποτάμου του, του Μπαρίτη (αριστερός παραπόταμος), ο οποίος πηγάζει από το όρος Δίκτη. Λίγα χιλιόμετρα παρακάτω στρέφεται και πάλι προς τα νότια εισερχόμενος σε στενή κοιλάδα-φαράγγι, στο τέλος του οποίου, στην περιοχή Άγιος Ιωάννης, χύνεται στο Λιβυκό Πέλαγος, σε γεωγραφικές συντεταγμένες 34°59΄00΄ Βόρειο πλάτος και 25°19΄53΄΄ Ανατολικό μήκος.

Πηγές
 Παγκόσμιο Εγκυκλοπαιδικό Λεξικό «Χάρη Πάτση», τόμος Α΄, σελ. 242
 Ελλάς: οδικοί-τουριστικοί χάρτες, έκδ. Ν. & Ι. Φώτης, 33η έκδοση, Αθήνα 2005/6, σελ. 71

Ποταμοί της Ελλάδας
Γεωγραφία της Κρήτης
Γήρανση της Ευρώπης

Ως γήρανση της Ευρώπης καλείται το δημογραφικό φαινόμενο που χαρακτηρίζεται από μείωση της γονιμότητας, μείωση του ποσοστού θνησιμότητας και υψηλότερο προσδόκιμο ζωής μεταξύ των ευρωπαϊκών λαών.  Τα χαμηλά ποσοστά γεννήσεων και το υψηλότερο προσδόκιμο ζωής συμβάλλουν στον μετασχηματισμό της πυραμίδας του πληθυσμού της Ευρώπης. Η γήρανση του πληθυσμού της Ευρώπης έχει ως αποτέλεσμα τη μείωση του εργατικού δυναμικού, με τον αριθμό αριθμός των συνταξιούχων αυξάνεται, με αποτέλεσμα την επιβάρυνση του ασφαλιστικού συστήματος και του εργατικού δυναμικού.

Ιστορικά, αρκετά κράτη εφήρμοσαν πολιτικές που ωθούσαν τον λαό να διατηρήσει υψηλά τα ποσοστά γεννήσεων για τη διατήρηση χαμηλών φορολογικών συντελεστών, καθώς το ασφαλιστικό σύστημα δεν θα είναι επιβαρυμένο, υψηλότερη οικονομική δραστηριότητα αλλά και περισσότερους στρατεύσιμους άνδρες.

Παραπομπές

Δημογραφία της ΕυρώπηςΓήρανση
Βαγγέλης Κακουριώτης

Ο Βαγγέλης Κακουριώτης (Αθήνα, 19 Ιουλίου 1996) είναι Έλληνας τραγουδιστής, στιχουργός και συνθέτης ο οποίος ξεκίνησε την καριέρα του ως τραγουδιστής το 2013 σε ήλικια 17 ετών ήταν μέλος του boy band συγκροτήματος Boys and Noise. Ανήκει στο δυναμικό της Panik Records.

Βιογραφία
Ο Βαγγέλης Κακουριώτης  αλλιώς ώς (Ευάγγελος, Μύρων) κατάγεται από την Αργολίδα και συγκεκριμένα από το Ναύπλιο που βρίσκεται στη 
Πελοπόννησο. 
Γεννήθηκε στις 19 Ιουλίου του 1996 και μεγάλωσε στην Αθήνα. Είναι τραγουδιστής, Συνθέτης, Στιχουργός και Ηθοποιός. Ξεκίνησε να ασχολείται με τη μουσική από πολύ νεαρή ηλικία. Ξέρει να παίζει κιθάρα,ντραμς και τουμπερλέκι. Το πρώτο του τραγούδι το έγραψε στα Αγγλικά και σε ηλικία μόλις 16 ετών, ο τίτλος ήταν ''The right man'',αλλά το πρώτο τραγούδι σε δικούς του στίχους και μουσική που κυκλοφόρησε είναι το «Να μ' αγαπάς». 

Δήλωσε συμμετοχή στον μουσικό διαγωνισμό της Amita Motion το 2013 και επιλέχθηκε από τους Playmen μαζί με τον Άρη Μακρή και τον Jimmy Jian ( Δημήτρη Γιαννούλη) . Έκτοτε, οι τρείς τους δημιούργησαν το συγκρότημα Boys and Noise και ο Βαγγέλης αγαπήθηκε ιδιαίτερα από τη νεολαία. Το 2016 το συγκρότημα διαλύθηκε και τότε ξεκίνησε να τραγουδάει μόνος του ως solo καριέρα. Το πρώτο του τραγούδι είχε τίτλο "Η δικιά μας αγάπη".Έχει σπουδάσει Μουσική Τεχνολογία και Ηχοληψία και έπειτα Υποκριτική.

Έχει διεξάγει συναυλίες σε πολλά μέρη της Ελλάδας όπως Θεσσαλονίκη, Σέρρες, Ιωάννινα κ.α.Το 2017 ξεκίνησε τη συνεργασία του με τον Νίκο Βέρτη και τραγουδούσαν μαζί στο νυχτερινό κέντρο YTON ( Αθήνα) έως το καλοκαίρι του 2022.Αξιοσημείωτη από αυτή τη συνεργασία είναι η κοινή τους ερμηνεία στο τραγούδι του Νίκου Βέρτη ''Si on n'aime qu'une fois/Η λέξη σ' αγαπώ''

Δισκογραφία

Άλμπουμς
2016 "Γυρίζω Σελίδα"
2017 "Για Σένα Είμαι Εδώ"
2022 ''Εσύ"

Τραγούδια

Φιλμογραφία

Video Clips

Τηλεόραση

Θεατρογραφία

Παραπομπές

Έλληνες άνδρες τραγουδιστές
Έλληνες τραγουδιστές ποπ
Έλληνες τραγουδοποιοί
Έλληνες μουσικοί
Έλληνες στιχουργοί
Έλληνες συνθέτες
Έλληνες άνδρες ηθοποιοί θεάτρου
Αρχαία Κορώνη

Η Αρχαία Κορώνη ήταν χτισμένη στο λόφο «Κάστρο», πάνω από το σημερινή Μεσσηνιακή κωμόπολη Πεταλίδι. Σώζονται τμήματα του τείχους, υπολλείματα κτιρίων, καθώς και Ρωμαϊκές εγκαταστάσεις.

Ιστορία 
Η Αρχαία Κορώνη ιδρύθηκε το 365 π.Χ. περίπου, από Βοιωτούς εποίκους, με επικεφαλής τον Επιμηλίδη, στη θέση που υπήρχε η Αρχαία Αίπεια, μία από τις πόλεις που πρόσφερε ο Αγαμέμνονας στον Αχιλλέα και διέθετε σημαντικό λιμάνι. Τον 6ο με 7ο αιώνα μ.Χ. εγκαταλείπεται και χτίζεται η νέα πόλη, στη θέση που υπήρχε η Αρχαία Ασίνη, εκεί που υπήρχε παλαιότερα το Αρχαίο Ρίο και με τα χρόνια, εξελίχθηκε στη σύγχρονη Μεσσηνιακή κωμόπολη, Κορώνη.

Ονομασία 
Σύμφωνα με τον Παυσανία, για την προέλευση του ονόματος «Κορώνη», υπάρχουν δύο εκδοχές. Η πρώτη εκδοχή είναι ότι ιδρύθηκε από αποίκους της Κορώνειας Βοιωτίας και η δεύτερη εκδοχή είναι ότι βρέθηκε μιά χάλκινη κορώνη, νόμισμα με σήμα μιά κουρούνα, κατά την ανέγερση των τειχών της.

Οικισμοί

Σχετικά 

 Δήμος Κορώνης (1835 - 1912)

Πηγές 

 Greek Travel Pages - Αρχαίες πηγές, Κορώνη (Αρχαία πόλη), Πεταλίδι

Παραπομπές 
Αρχαίες ελληνικές πόλεις
Πόλεις της αρχαίας Μεσσηνίας
Αρχαία Μεσσηνία

Κορώνη
Top Chef Greece

Το Top Chef Greece (ή απλά Top Chef) είναι ελληνικός τηλεοπτικός διαγωνισμός μαγειρικής, βασισμένος στο ομώνυμο αμερικανικό πρόγραμμα, που έχει σαν στόχο να αναδείξει τον καλύτερο νέο σεφ.

Προέλευση 
Το Top Chef είναι μια αμερικανική τηλεοπτική σειρά διαγωνισμού μαγειρικής που έκανε πρεμιέρα στις 8 Μαρτίου 2006, στο τηλεοπτικό δίκτυο Bravo. Ο διαγωνισμός περιλαμβάνει ερασιτέχνες μάγειρες που ανταγωνίζονται μεταξύ τους σε γαστρονομικές προκλήσεις, οι οποίοι κρίνονται από μια ομάδα επαγγελματιών σεφ και άλλων αξιόλογων επαγγελματίων από τη βιομηχανία τροφίμων ή της εστίασης με έναν ή περισσότερους διαγωνιζόμενους να αποκλείονται σε κάθε επεισόδιο.

Κύκλοι εκπομπής  
Στην Ελλάδα ο πρώτος κύκλος της εκπομπής προβλήθηκε από τον τηλεοπτικό σταθμό ANT1 στις 16 Οκτωβρίου 2010, με παρουσιάστρια την Νάντια Μπουλέ και κριτές τους Ηλία Μαμαλάκη, Χριστόφορο Πέσκια, Απόστολο Τραστέλη και τον Ερβέ Προνζάτο. Μεταξύ των 16 διαγωνιζόμενων ήταν και ο Πάνος Ιωαννίδης, ο οποίος μετέπειτα έγινε κριτής στο MasterChef Greece, ενώ νικητής του διαγωνισμού αναδείχθηκε ο Αθηναγόρας Κωστάκος. 

Στις 2 Ιουλίου 2021, ανακοινώθηκε ότι ο δεύτερος κύκλος του διαγωνισμού θα αρχίσει να προβάλλεται από τον τηλεοπτικό σταθμό ΣΚΑΙ,  σε μια παραγωγή της Acun Medya του Ατζούν Ιλίτζαλι, και κριτές τους Γιώργο Βενιέρη, Αστέριο Κουστούδη και Γκίκα Ξενάκη. Η πρεμιέρα της εκπομπής έγινε στις 5 Σεπτεμβρίου αλλά λόγω της χαμηλής τηλεθέασης που άγγιζε το 2% ολοκληρώθηκε εσπευσμένα στις 28 Οκτωβρίου.

Παραπομπές 

Ελληνικές τηλεοπτικές εκπομπές
Αμρουλάχ Σαλέχ

Ο Αμρουλάχ Σαλέχ (ορθή προφορά: Αμρουλά Σαλέχ, Νταρί/Παστού: امرالله صالح, γεννηθείς στις 15 Οκτωβρίου 1972) είναι Αφγανός πολιτικός, πρώτος Αντιπρόεδρος του Αφγανιστάν από τον Φεβρουάριο του 2020 έως τον Αύγουστο του 2021, στην κυβέρνηση του Προέδρου Ασράφ Γκανί.
Άλλες σημαντικές θέσεις που κατείχε ήταν του Υπουργού Εσωτερικών (2018 - 2019) και του επικεφαλής της Εθνικής Διεύθυνσης Ασφάλειας (2004 - 2010).

Μετά την ανακατάληψη του Αφγανιστάν από τους Ταλιμπάν και την φυγή του Προέδρου Γκανί από τη χώρα, ο Σάλεχ εγκαταστάθηκε στην κοιλάδα του Παντζσίρ, ως προσωρινός Πρόεδρος (δικαίωμα που του δίνει το Σύνταγμα της χώρας). και ηγείται της αντίστασης εναντίον των Ταλιμπάν.

Πολιτική σταδιοδρομία 
Πριν ηγηθεί της αφγανικής υπηρεσίας πληροφοριών, ήταν μέλος της Βόρειας Συμμαχίας υπό τον Αχμάντ Σαχ Μασούντ. Το 1997, ο Σαλέχ διορίστηκε από τον Μασούντ για να υπηρετήσει στο Γραφείο Διασύνδεσης της Βόρειας Συμμαχίας στην Πρεσβεία του Αφγανιστάν στο Ντουσάνμπε του Τατζικιστάν, ασχολούμενος με τις επαφές της Βόρειας Συμμαχίας με διεθνείς μη κυβερνητικές (ανθρωπιστικές) οργανώσεις και υπηρεσίες πληροφοριών. Μετά την παραίτησή του από την ηγεσία της εθνικής υπηρεσίας πληροφοριών της χώρας το 2010, ο Σαλέχ δημιούργησε ένα φιλοδημοκρατικό και αντιταλιμπανικό κίνημα, το Μπασέζ-ε Μιλλί (Εθνική κινητοποίηση) και τη Πράσινη Τάση.

Τον Μάρτιο του 2017, διορίστηκε Υπουργός Εσωτερικών για τις μεταρρυθμίσεις στον τομέα της ασφάλειας από τον Πρόεδρο Ασράφ Γανί. Τον Δεκέμβριο του 2018 διορίστηκε Υπουργός Εσωτερικών από τον Γανί. Παραιτήθηκε από τη θέση του Υπουργού Εσωτερικών στις 19 Ιανουαρίου 2019 για να ενταχθεί στην εκλογική εκστρατεία του Ασράφ Γανί και διορίστηκε πρώτος Αντιπρόεδρος του Αφγανιστάν.

Παραπομπές 

Αφγανοί πολιτικοί
Πόλεμος στο Αφγανιστάν 2001 - 2021
Luke Cage (1ος κύκλος)

Ο πρώτος κύκλος της αμερικανικής streaming τηλεοπτικής σειράς Luke Cage, η οποία είναι βασισμένη στον χαρακτήρα του ίδιου ονόματος της Marvel Comics, ακολουθεί έναν πρώην κατάδικο με υπεράνθρωπη δύναμη και άφθαρτο δέρμα ο οποίος μάχεται το έγκλημα στο Χάρλεμ, Νέα Υόρκη. Είναι τοποθετημένος στο Κινηματογραφικό Σύμπαν της Marvel (MCU), μοιραζόμενος την ίδια συνέχεια με τις ταινίες και άλλες τηλεοπτικές σειρές του franchise. Ο κύκλος παράχθηκε από τη Marvel Television σε συνεργασία με την ABC Studios, με τον Τσίο Χοντάρι Κόκερ να εξυπηρετεί ως υπεύθυνος σειράς.

Ο Μάικ Κόλτερ πρωταγωνιστεί ως Κέιτζ, επαναλαμβάνοντας τον ρόλο του από τη σειρά Jessica Jones. Μαζί του λαμβάνουν μέρος ως βασικά μέλη του καστ οι Μαχερσάλα Άλι, Σιμόν Μίσικ, Θίο Ρόσι, Έρικ ΛαΡέι Χάρβι, Ροζάριο Ντόσον και Άλφρι Γούνταρντ. Το Luke Cage ξεκίνησε να αναπτύσσεται στα τέλη του 2013 και ο Κόλτερ επιλέχθηκε, για να εμφανιστεί στο Jessica Jones και να πρωταγωνιστήσει στο Luke Cage, τον Δεκέμβριο του 2014. Η παραγωγή έλαβε χώρα στην Πόλη της Νέας Υόρκης από τον Σεπτέμβριο του 2015 έως τον Μάρτιο του 2016, με τον κύκλο να εξερευνά τη φυλή και την πολιτική ενώ προσπαθεί να αναπαράγει την ατμόσφαιρα και την κουλτούρα του Χάρλεμ. Ο Κόκερ ειδικά έδωσε έμφαση στη χρήση της μουσικής: οι Έιντριαν Γιάνγκ και Αλί Σαχίντ Μουχάμαντ συνέθεσαν μια υπόκρουση "χιπ-χοπ δεκαετίας του 90". Ποικίλοι καλλιτέχνες παρείχαν ερμηνείες στην οθόνη στο φανταστικό νυχτερινό κλαμπ Harlem's Paradise κατά τη διάρκεια του κύκλου και κάθε επεισόδιο είναι ονομασμένο από ένα τραγούδι των Gang Starr. Τα οπτικά εφέ, περιλαμβάνοντας για την απεικόνιση των ικανοτήτων του Κέιτζ, παρασχέθηκαν από τη FuseFX.

Τα πρώτα δύο επεισόδια του κύκλου έκαναν πρεμιέρα στο Χάρλεμ στις 28 Σεπτεμβρίου 2016, με τον πλήρη κύκλο των 13 επεισοδίων να κυκλοφορεί στο Netflix στις 30 Σεπτεμβρίου με μια εκτιμώμενη υψηλή θεαματικότητα-πιστεύεται ότι έγινε ο τέταρτος κύκλος με τις περισσότερες προβολές στο Netflix μέσα σε 30 μέρες της κυκλοφορίας του-και θετικές κριτικές, ιδιαίτερα για τα πρώτα 7 επεισόδια. Οι κριτικοί επαίνεσαν το καστ, ειδικά τις ερμηνείες των Άλι και Γούνταρντ, όπως και τη μουσική και το γενικό στυλ. Ο ρυθμός του και λίγο από το γράψιμο θεωρήθηκαν ως μερικές από τις ελλείψεις του κύκλου. Η προσέγγιση της σειράς σε ρατσιστικά θέματα συζητήθηκε από πολλούς σχολιαστές. Ο κύκλος κέρδισε αρκετά βραβεία, περιλαμβάνοντας ένα Βραβείο Έμμυ Ζώνης Υψηλής Τηλεθέασης. Ένας δεύτερος κύκλος του Luke Cage παραγγέλθηκε στις 3 Δεκεμβρίου 2016.

Παραπομπές 

Κινηματογραφικό Σύμπαν της Marvel (τηλεοπτικές σειρές)
Τηλεοπτικές σειρές των ABC Studios
Θάνος Μαρτίνος

Ο Θάνος Μαρτίνος (1937, Περιστέρι -  22 Αυγούστου 2021) ήταν Έλληνας ηθοποιός.

Γεννήθηκε στο Περιστέρι το 1937  και σπούδασε στη Δραματική Σχολή του Εθνικού Θεάτρου.

Στα τέλη της  δεκαετίας του 1970 δραστηριοποιήθηκε στο χώρο του θεάτρου ως παραγωγός και παρουσίασε έργα στα θέατρα Ακροπόλ, Διάνα, Καλουτά, Μετροπόλιταν, Περοκέ και Χατζηχρήστου.

Εκτός από το θέατρο, από το 1958 έπαιξε και στον κινηματογράφο σε πάνω από 50 ταινίες .Απεβίωσε σε ηλικία 84 ετών στις 22 Αυγούστου 2021

Κινηματογραφικές ταινίες

Τηλεοπτικές σειρές

Βιντεοταινίες

Μαγνητοσκοπημένες θεατρικές παραστάσεις

Θεατρικές παραστάσεις

Παραπομπές

 retroDB

Έλληνες ηθοποιοί
Απόφοιτοι της Δραματικής Σχολής του Εθνικού Θεάτρου
Αρχαίες Κολωνίδες

Η Αρχαίες Κολωνίδες ήταν χτισμένες στην περιοχή κοντά στα Βουνάρια και στο πρώην χωριό Καστέλλια της Μεσσηνίας, το οποίο καταστράφηκε το 1886, από σεισμό. Το 1887 δημιουργήθηκε σε κοντινή απόσταση, στην τοποθεσία Καντιάνικα, ο οικισμός Νέα Κορώνη, με σύγχρονο ρυμοτομικό σχέδιο και οι κάτοικοι από τα Καστέλλια, εγκαταστάθηκαν εκεί.

Ιστορία 
Τις Κολωνίδες τις ίδρυσε μετά από χρησμό, ο βασιλιάς Κόλαινος, της Αρχαίας Αθήνας, κοντά στην Αρχαία Κορώνη, σημερινό Πεταλίδι και τον οδήγησε σε αυτή την αποικία, το πτηνό «κόρυδος».

Τοποθεσία 
Η πιθανότερη θέση των Αρχαίων Κολωνίδων, είναι οι τοποθεσίες των Βουναρίων και της Νέας Κορώνης, οι οποίες βρίσκονται πάνω σε λοφίσκους και κοντά στη θάλασσα. Επίσης κοντά στα Βουνάρια, βρέθηκαν τάφοι με πολλά αγγεία. Σύμφωνα με μελετητές, οι Αρχαίες Κολωνίδες βρίσκονταν στο λόφο «Στυλιανόπουλο», κοντά στη Νέα Κορώνη.

Οικισμοί

Σχετικά 

 Δήμος Κολωνίδων

Πηγές 

 Μανιατάκειο Ίδρυμα - Η Ιστορική Διαδρομή των Καστελλίων

Παραπομπές 
Αρχαίες ελληνικές πόλεις
Πόλεις της αρχαίας Μεσσηνίας
Αρχαία Μεσσηνία

Κορώνη
Αρχαία Αίπεια

Η Αρχαία Αίπεια () ήταν πόλη της Αρχαίας Μεσσηνίας. Αναφέρεται από τον Όμηρο στην Ιλιάδα, ως μια από τις επτά Μεσσηνιακές πόλεις που προσέφερε ο Αγαμέμνονας στον Αχιλλέα. Ο Στράβωνας υποθέτει ότι η πόλη ήταν η ίδια με την Αρχαία Θουρία, ενώ ο Παυσανίας υποθέτει ότι ήταν η ίδια με την Αρχαία Κορώνη.

Η θέση της αρχαίας πόλης εξαρτάται ανάλογα με την αποδεκτή ταυτοποίηση της πόλης.

Παραπομπές 

Χαμένες αρχαίες πόλεις
Τοποθεσίες της Ιλιάδας
Εγκαταλελειμμένοι οικισμοί στην Ελλάδα
Αρχαίες ελληνικές πόλεις
Πόλεις της αρχαίας Μεσσηνίας
Αρχαία Μεσσηνία
Αρχαίο Ρίο Μεσσηνίας

Το Αρχαίο Ρίο Μεσσηνίας, ήταν χτισμένο στην περιοχή που βρίσκεται η σύγχρονη Μεσσηνιακή κωμόπολη, Κορώνη.

Ιστορία 
Όταν ο Κρεσφόντης κατέλαβε τη Μεσσηνία, έχτισε την πόλη Στενύκλαρο και την έκανε πρωτεύουσά του και διαίρεσε την Μεσσηνία σε πέντε διοικητικές περιοχές. Οι πόλεις αυτές ήταν το Στενύκλαρον, η Πύλος, το Ρίον, η Μεσόλα και η Υαμείτης (Αρχαία Υάμεια).

Τοποθεσία 
Στην περιοχή που βρισκόταν το Αρχαίο Ρίο, θα εγκατασταθούν αργότερα, έποικοι από την Αρχαία Ασίνη Αργολίδας και θα δημιουργήσουν την Αρχαία Ασίνη Μεσσηνίας. Μετέπειτα θα μετεγκατασταθεί στην περιοχή αυτή, η Αρχαία Κορώνη, από τη θέση που βρίσκεται το σημερινό Πεταλίδι και θα εξελιχθεί στη σύγχρονη Κορώνη.

Οικισμοί

Παραπομπές 
Αρχαίες ελληνικές πόλεις
Πόλεις της αρχαίας Μεσσηνίας
Αρχαία Μεσσηνία

Κορώνη
Luke Cage (2ος κύκλος)

Ο δεύτερος και τελευταίος κύκλος της αμερικανικής τηλεοπτικής σειράς Luke Cage, η οποία είναι βασισμένη στον χαρακτήρα του ίδιου ονόματος της Marvel Comics, βλέπει τον Κέιτζ να γίνεται ένας ήρωας και διασημότητα στο Χάρλεμ αφού καθάρισε το όνομά του, μόνο για να αντιμετωπίσει μια νέα απειλή. Είναι τοποθετημένος στο Κινηματογραφικό Σύμπαν της Marvel (MCU), μοιραζόμενος συνέχεια με τις ταινίες και άλλες τηλεοπτικές σειρές του franchise. Ο κύκλος παράχθηκε από τη Marvel Television σε συνεργασία με την ABC Studios, με τον Τσίο Χοντάρι Κόκερ να εξυπηρετεί ως υπεύθυνος σειράς.

Ο Μάικ Κόλτερ πρωταγωνιστεί ως Κέιτζ, επιστρέφοντας μαζί με τα βασικά μέλη του καστ Σιμόν Μίσικ, Θίο Ρόσι και Άλφρι Γούνταρντ. Συμμετέχουν μαζί τους οι Γκαμπριέλ Ντένις και Μουσταφά Σακίρ, με τους Τζέσικα Χένγουικ, Φιν Τζόουνς και Στίβεν Ράιντερ να επαναλαμβάνουν τους ρόλους τους από άλλες Marvel/Netflix σειρές. Η Ροζάριο Ντόσον επίσης επιστρέφει σε έναν γκεστ ρόλο. Ο κύκλος παραγγέλθηκε τον Δεκέμβριο του 2016 και γυρίστηκε στην Πόλη της Νέας Υόρκης από τον Ιούνιο έως τον Νοέμβριο του 2017. Ο Κόκερ ξανά έδωσε έμφαση στη μουσική στον κύκλο: οι Έιντριαν Γιανγκ και Αλί Σαχίντ Μουχάμαντ επέστρεψαν για να συνθέσουν την πρωτότυπη υπόκρουση, χρησιμοποιώντας μπλουζ και ρέγκε για να αντιπροσωπεύσουν τη σύγκρουση μεταξύ της οικογένειας Στόουκς και του Bushmaster του Σακίρ. Ο κύκλος ξανά περιέχει ερμηνείες από ποικίλους καλλιτέχνες και κάθε επεισόδιο είναι ονομασμένο από ένα τραγούδι των Pete Rock & CL Smooth. Ο Ρεγκ Ε. Κάθι έχει έναν επαναλαμβανόμενο ρόλο ως ο πατέρας του Κέιτζ σε μια από τις τελευταίες του ερμηνείες και ο κύκλος είναι αφιερωμένος στη μνήμη του.

Ο κύκλος έκανε πρεμιέρα στις 21 Ιουνίου 2018, πριν όλα τα 13 επεισόδια κυκλοφορήσουν στο Netflix στις 22 Ιουνίου. Επαινέθηκε ευρέως ως καλύτερος από τον πρώτο κύκλο, ιδιαίτερα για το αφήγημά του και το καστ-την ερμηνεία της Γούνταρντ ειδικά-αν και υπήρξε πάλι μερική κριτική για τον ρυθμό του. Το Netflix ακύρωσε τη σειρά στις 19 Οκτωβρίου 2018.

Παραπομπές 

Κινηματογραφικό Σύμπαν της Marvel (τηλεοπτικές σειρές)
Τηλεοπτικές σειρές των ABC Studios
Δεύτερη Σύνοδος της Σεβίλλης

Η Δεύτερη Σύνοδος της Σεβίλλης (ή Δεύτερο Συμβούλιο της Σεβίλλης) ήταν μια σύνοδος της εκκλησιαστικής Ρωμαϊκής επαρχίας Βαιτική που πραγματοποιήθηκε το 619. Πραγματοποιήθηκε στη μητρόπολη της Σεβίλλης υπό τον Αρχιεπίσκοπο Ισίδωρο. Ήταν η πρώτη σύνοδος στη Βαιτική μετά το 592. Συνέβη λίγο μετά από μια στρατιωτική εκστρατεία του Βασιλιά Σισεβούτου που ενσωμάτωσε ένα μεγάλο μέρος της Βαιτικής στο Βησιγοτθικό Βασίλειο. Αυτό το έδαφος ήταν προηγουμένως μέρος της βυζαντινής επαρχίας της Σπανίας. Η επανένταξή της θα επέτρεπε στον επίσκοπο της Μάλαγα να παρευρεθεί στη σύνοδο.

Η Δεύτερη Σύνοδος της Σεβίλλης ασχολήθηκε αποκλειστικά με εκκλησιαστικά και θεολογικά θέματα - επισκοπικά δικαιώματα, μη κανονικές χειροτονίες, αθέμιτες καθαιρέσεις κληρικών, διαφορές εδαφικής δικαιοδοσίας - και καθόρισε διαδικασίες, συχνά βασισμένες στο ρωμαϊκό δίκαιο, για την επίλυσή τους. Πολλοί κανόνες ήταν αφιερωμένοι στην διάψευση κάποιου Γρηγορίου, που περιγράφεται ως Σύριος επίσκοπος των Ακέφαλων, που στο πλαίσιο αυτό σημαίνει εκείνους που αρνήθηκαν τα Τρία Κεφάλαια (δηλ. Επικεφαλίδες). Ο Γρηγόριος παραβρέθηκε στη σύνοδο αυτοπροσώπως.

Επίσης, η Σύνοδος ενέκρινε μια δήλωση για τις δύο φύσεις του Χριστού σε ένα άτομο. Οι επίσκοποι στερήθηκαν το δικαίωμα της εκκοσμίκευσης των κληρικών (ιερέων και διακόνων), μία πρακτική που διαδόθηκε σε όλο το βασίλειο. Φαίνεται ότι έγινε μια προσπάθεια, χωρίς μεγάλη επιτυχία, να πειστεί ένας χαρακτήρας που ονομάζεται Σινθάριος να εγκαταλείψει τις "λανθασμένες πεποιθήσεις του" που πιθανώς κρίθηκαν αιρετικές. Σύνθετες ίντριγκες πραγματοποιήθηκαν επίσης για να καθαιρεθεί ο επίσκοπος της Αστήγης (σημερινή Έθιχα). Απαγορεύτηκε στους διακόνους να φορούν δύο στολές, παρά μόνο μία. Το άμφιό τους έπρεπε να είναι λευκό και αραιά χρωματισμένο και δεν μπορούσε να κεντηθεί σε χρυσό.

Το συμβούλιο δεν ασχολήθηκε με τους λαϊκούς της Βαιτικής, ούτε με το Βησιγοτθικό κράτος, αν και παρευρέθηκαν δύο βασιλικοί αξιωματούχοι: ο Σισίκλος, ο διευθυντής δημοσίων υποθέσεων (rector rerum publicarum) και ο Σουανίλα, ο διευθυντής δημοσιονομικών υποθέσεων (rector rerum fiscalium).

Οι κανόνες της Δεύτερης Συνόδου της Σεβίλλης αντιγράφηκαν στο Ισπάνα (Hispana), μια μεγάλη συλλογή ιβηρικών και αφρικανικών συγγενών αρχείων, αργότερα τον έβδομο αιώνα. Μία Τρίτη Σύνοδος της Σεβίλλης φαίνεται να συνεδρίασε γύρω στο 624, αλλά οι κανόνες της καταργήθηκαν στη συνέχεια.

Περεταίρω ανάγνωση 

 J. Madoz, "El florilegio patrístico del IIo Concilio de Sevilla (a. 619)", Miscellanea Isidoriana (Rome, 1936), σελ. 177–221.

Παραπομπές 

Σύνοδοι
Χριστιανισμός στην Ισπανία
Ο Κόκκινος Δράκος

Ο Κόκκινος Δράκος είναι ψυχολογική ταινία θρίλερ του 2002, η οποία είναι βασισμένη στο ομώνυμο μυθιστόρημα του Τόμας Χάρις του 1981. Σκηνοθετήθηκε από τον Μπρετ Ράτνερ και γράφτηκε από τον Ted Tally. Είναι prequel της Σιωπής των Αμνών (1991), και στην ταινία αυτήν ένας πράκτορας του FBI Will Graham (Έντουαρντ Νόρτον) ζητά τη βοήθεια του κατά συρροήν δολοφόνου Χάνιμπαλ Λέκτερ (Άντονι Χόπκινς) για να πιάσει έναν άλλο δολοφόνο, τον Francis Dolarhyde (Ρέιφ Φάινς). Οι Χάρβεϊ Καϊτέλ, Έμιλι Γουάτσον, Μέρι-Λουίζ Πάρκερ και Φίλιπ Σέιμουρ Χόφμαν πρωταγωνιστούν επίσης στην ταινία. Το μυθιστόρημα είχε προηγουμένως προσαρμοστεί με την ταινία Ο Ανθρωποκυνηγός (1986). Ο Κόκκινος Δράκος κυκλοφόρησε στις 4 Οκτωβρίου 2002 και έλαβε μεικτές κριτικές.

Εξωτερικοί Σύνδεσμοι

Ταινίες του 2002
Αγγλόφωνες ταινίες
Αμερικανικές ταινίες
Γερμανικές ταινίες
Αμερικανικές αστυνομικές δραματικές ταινίες
Αμερικανικές αστυνομικές θρίλερ ταινίες
Αμερικανικές ψυχολογικές θρίλερ ταινίες
Ταινίες παραγωγής Universal Pictures
Χάνιμπαλ (ταινία, 2001)

Ο  Χάνιμπαλ (αγγλικά:Hannibal) είναι μια αμερικανική ψυχολογική ταινία τρόμου-θρίλερ του 2001 σε σκηνοθεσία του Ρίντλεϊ Σκοτ, και είναι μια προσαρμογή  του ομώνυμου μυθιστόρηματος του 1999 του Τόμας Χάρις. Είναι συνέχεια της ταινίας Η σιωπή των αμνών του 1991, στην οποία ο Άντονι Χόπκινς επαναλαμβάνει τον ρόλο του ως κανιβαλικού σειριακού δολοφόνου Χάνιμπαλ Λέκτερ. Η Τζούλιαν Μουρ συμπρωταγωνιστεί ως ειδικός πράκτορας του FBI Κλαρίς Στάρλινγκ, ρόλο που τον ανέλαβε για πρώτη φορά η Τζόντι Φόστερ. Οι Ρέι Λιότα, Τζανκάρλο Τζαννίνι και Γκάρι Όλντμαν επίσης πρωταγωνιστούν.

Ο σκηνοθέτης της Σιωπής των αμνών Τζόναθαν Ντεμ, ο σεναριογράφος Ted Tally και η Τζούντι Φόστερ αρνήθηκαν να συμμετάσχουν στην προσαρμογή, θεωρώντας το μυθιστόρημα πολύ θορυβώδες. Ο Ρίντλεϊ Σκοτ συνδέθηκε μετά την επιτυχία του Gladiator (2000) και υπέγραψε μετά την ανάγνωση του σεναρίου του Dino De Laurentiis, ο οποίος παρήγαγε τον Ανθρωποκυνηγό (1986), την πρώτη ταινία με τον Χάνιμπαλ Λέκτερ. Το σενάριο έγραψαν ο Ντείβιντ Μάμετ και ο Στίβεν Ζαίλιαν.

Η ταινία είναι σκηνοθετημένη δέκα χρόνια μετά την Σιωπή των Αμνών, η οποία ακολουθεί τις προσπάθειες του Στάρλινγκ να συλλάβει τον Λέκτερ στην Ιταλία πριν τον συλλάβει το επιζών θύμα του, Μέισον Βέργκερ. Η ταινία έσπασε ρεκόρ στο box office στις Ηνωμένες Πολιτείες, την Αυστραλία, τον Καναδά και το Ηνωμένο Βασίλειο το Φεβρουάριο του 2001, αλλά έλαβε μικτές κριτικές.

Παραπομπές

Εξωτερικοί Σύνδεσμοι

Ταινίες του 2001
Αγγλόφωνες ταινίες
Αμερικανικές ταινίες
Αμερικανικές αστυνομικές δραματικές ταινίες
Αμερικανικές αστυνομικές θρίλερ ταινίες
Ταινίες παραγωγής Metro-Goldwyn-Mayer
Ταινίες παραγωγής Universal Pictures
Ταινίες σε σκηνοθεσία Ρίντλεϊ Σκοτ
Λίμνη Ρέιντηρ

Η Λίμνη Ρέιντηρ (αγγλ. Reindeer Lake), απαντώμενη και με τη μεταφρασμένη ονομασία της ως Λίμνη των Ταράνδων (εξάλλου και η αγγλική είναι η μετάφραση της έννοιας της αρχικής, αλγκονκιανής ονομασίας), είναι μεγάλη λίμνη στον δυτικό-κεντρικό Καναδά, στα σύνορα των επαρχιών Σασκάτσουαν και Μανιτόμπα. Είναι η ένατη μεγαλύτερη λίμνη του Καναδά, αλλά και η 24η έως 26η μεγαλύτερη σε ολόκληρη τη Γη: έχει έκταση 5.650 τετραγωνικά χιλιόμετρα, από τα οποία το 8% υπάγεται στην επαρχία Μανιτόμπα και το 92% στη Σασκάτσουαν.

Γεωγραφία
Η Λίμνη των Ταράνδων έχει μια πολύ δαντελωτή όχθη και περιέχει πολυάριθμα μικρά νησιά. Οι όχθες της είναι σχεδόν ακατοίκητες, με τρεις μόνο οικισμούς σε μήκος όχθης χιλιάδων χιλιομέτρων: στην ανατολική βρίσκεται το χωριό Κινούσαο, στη βόρεια όχθη το Μπρότσετ και στο νότιο άκρο το Σάουθεντ. Από αυτό το άκρο παροχετεύεται η περίσσεια νερού της λίμνης, δια του ομώνυμου ποταμού Ρέιντηρ και του ελεγχόμενου υπερχειλιστικού φράγματος Χουάιτσαντ, στον Ποταμό Τσώρτσιλ και από εκεί στα ανατολικά, στον Κόλπο Χάντσον.

Ο κόλπος Ντηπ Μπέυ, κοντά στο νότιο άκρο της λίμνης, που έχει διάμετρο περίπου 13 χιλιόμετρα και βάθος 219 μέτρα (το βαθύτερο όλης της λίμνης) σχηματίσθηκε  από την πτώση ενός μικρού αστεροειδούς στη Γη, μια σύγκρουση που έλαβε χώρα πριν από περίπου 99 εκατομμύρια έτη. Σύμφωνα με έναν τοπικό θρύλο των Ινδιάνων Κρι, εκεί κατοικεί ένα «τέρας της λίμνης».

Ιστορική ανάπτυξη 
Αρκετοί από τους πρώτους εξερευνητές του δυτικού Καναδά, όπως ο Ντέιβιντ Τόμσον, διέσχισαν τη λίμνη. Η Λίμνη Ρέιντηρ δεν διεδραμάτισε σπουδαίο ρόλο στο εμπόριο της γούνας, καθώς μόνο λίγα και βραχύβια εμπορικά πόστα στήθηκαν εκεί. Σήμερα οι δρόμοι που παρέχουν πρόσβαση στις όχθες είναι ο 102 του Σασκάτσουαν, που τερματίζει στο Σάουθεντ, και ο 302 της Μανιτόμπα.

Αλιεία
Η αλιεία (ψάρεμα) αποτελεί σημαντική δραστηριότητα στη λίμνη και πολλοί ερασιτέχνες αλιείς προσελκύονται από τα καθάρια και βαθιά νερά της. Οι μεγάλοι ποταμόλουτσοι αφθονούν και αποτελούν «τρόπαια» αλιευτικών διαγωνισμών (αθλητική αλιεία). Διεξάγεται επίσης και ελαφρά επαγγελματική (εμπορική) αλιεία. Μερικά άλλα είδη ψαριών στη λίμνη είναι τα Sander vitreus, Perca flavescens, Salvelinus namaycush, Thymallus arcticus, Coregonus clupeaformis, Prosopium cylindraceum, Lota lota, Catostomus commersonii και Catostomus catostomus.

Αρκετοί όρμοι και νησιά στη λίμνη έχουν καταλύματα για περιστασιακούς και μη ψαράδες.

Παραπομπές

Εξωτερικοί σύνδεσμοι 
 Encyclopedia of Saskatchewan

Ρειντηρ
Λιμνη Ρειντη
Ρειντηρ
Μιτσπέ Ραμόν

Το Μιτσπέ Ραμόν () είναι τοπικό συμβούλιο στην έρημο Νεγκέβ του νότιου Ισραήλ. Βρίσκεται στη βόρεια ράχη σε υψόμετρο 860 μέτρων με θέα το μεγαλύτερο λεκανοπέδιο διάβρωσης του κόσμου, γνωστό ως Μαχτές Ραμόν. Το 2019 είχε πληθυσμό 5.211 κατοίκους.

Ιστορία

Το Μιτσπέ Ραμόν ιδρύθηκε το 1951 ως στρατόπεδο για τους εργάτες που κατασκεύαζαν τον Αυτοκινητόδρομο 40. Οι πρώτοι μόνιμοι κάτοικοι της πόλης, αρκετές νεαρές οικογένειες από το κιμπούτς Ρε'ίμ και άλλα μέρη του Ισραήλ άρχισαν να εγκαθίστανται εκεί το 1956. Μετά από πέντε χρόνια, η πόλη ήταν το σπίτι 370 κατοίκων συμπεριλαμβανομένων 160 παιδιών, οι περισσότεροι βετεράνοι Ισραηλινοί. Υπήρχαν επίσης 180 στεγαστικές μονάδες για την συγκέντρωση νέων μεταναστών. Εντάχθηκαν μετανάστες από τη Βόρεια Αφρική, τη Ρουμανία και την Ινδία τη δεκαετία του 1960, και καταστάθηκε η νοτιότερη από τις αναπτυξιακές πόλεις του Νεγκέβ.

Οι συνθήκες στα πρώτα χρόνια ήταν σκληρές, με περιορισμένες προμήθειες τροφίμων και πρακτικά καθόλου σύγχρονες ανέσεις. Παγοθήκες και προμήθειες παραδίδονταν μία φορά την εβδομάδα από ένα φορτηγό ανεφοδιασμού. Υπήρχε ένα μόνο σχολείο με μία τάξη για όλες τις ηλικίες. Τα σπίτια των πρώτων εποίκων ήταν προκατασκευασμένα στρατόπεδα αμιάντου. Αργότερα, χτίστηκαν σειρές μικρών στερεωμένων πέτρινων σπιτιών και στη συνέχεια, πολυκατοικίες, που ξεκίνησαν στις αρχές της δεκαετίας του 1960.

Το 1972, το Μιτσπέ Ραμόν είχε πληθυσμό περίπου 1.400 άτομα που ζούσαν σε 300 νοικοκυριά. Η πόλη αναπτύχθηκε περαιτέρω μετά την ολοκλήρωση της Αεροπορικής Βάσης Ραμόν το 1982. Το 1988, η πόλη είχε πληθυσμό περίπου 3.000 κατοίκους, και γνώρισε μεγαλύτερη αύξηση του πληθυσμού όταν συγκέντρωσε σοβιετικούς μετανάστες κατά τη διάρκεια της Μετασοβιετικής Αλιγιάς της δεκαετίας του 1990.

Συλλογή

Παραπομπές 

Πόλεις του Ισραήλ
Επιτραπέζια Αντισφαίριση στους Θερινούς Ολυμπιακούς Αγώνες 2020 – Μονό ανδρών

Το Μονό Ανδρών αποτελεί αγώνισμα της Επιτραπέζιας Αντισφαίρισης στους Θερινούς Ολυμπιακούς Αγώνες 2020 και πραγματοποιήθηκε από τις 24 έως και τις 30 Ιουλίου 2021 στο Μητροπολιτικό Γυμναστήριο του Τόκιο. Χρυσός Ολυμπιονίκης αναδείχθηκε ο κινέζος Μα Λονγκ, που αγωνίστηκε στον τελικό απέναντι στον Φα Τσεντόνγκ. Χάλκινος Ολυμπιονίκης, αναδείχθηκε ο Ντιμίτρι Οβτσάροφ από την Γερμανία.

Ολυμπιακή Πρόκριση 
Για τα αγωνίσματα του μονού, προκρίθηκαν 65 αθλητές από 43 διαφορετικές χώρες. Κάθε ΕΟΕ που είχε προκρίνει μια ομάδα στο αγώνισμα του Ομαδικού Ανδρών, επιτρεπόταν να δηλώσει μέχρι 2 μέλη αυτής της ομάδας και στο Μονό. Κάποιες θέσεις απονεμήθηκαν μέσω ηπειρωτικών τουρνουά, σε αθλητές των οποίων οι ΕΟΕ δεν είχαν καταφέρει να προκριθούν στα ομαδικά αγωνίσματα. Οι εναπομείνασες θέσεις, δόθηκαν μέσω ενός παγκόσμιου προ-ολυμπιακού τουρνουά και μέσω της παγκόσμιας κατάταξης της Διεθνούς Ομοσπονδίας Επιτραπέζιας Αντισφαίρισης.

Πρόγραμμα

Κατάταξη 
Οι 16 κορυφαίοι της κατάταξης προκρίθηκαν απευθείας στον 3ο γύρο:

1.  
2. ''' 
3.  
4.  
5.  
6.  
7.  
8.  
9.  
10.  
11.  
12.  
13.  
14.  
15.  
16.  

Οι παίκτες που βρίσκονταν στις θέσεις 17 με 32 της κατάταξης, προκρίνονταν απευθείας στον 2ο γύρο:

17.  
18.  
19.  
20.  
21.  
22.  
23.  
24.  
25.  
26.  
27.  
28.  
29.  
30.  
31.  
32.

Αποτελέσματα

Τελικοί Γύροι

Αρχικοί Γύροι

Τομέας 1

Τομέας 2

Τομέας 3

Τομέας 4

Προκριματικά 

2020
Άγιος Χριστόφορος Κοζάνης

Ο Άγιος Χριστόφορος είναι χωριό της Ελλάδας, της περιφερειακής ενότητας (πρώην Νομού) Κοζάνης. Είναι κτισμένο σε μεσοσταθμικό υψόμετρο 670 μέτρα πάνω από την επιφάνεια της θάλασσας και ο πληθυσμός του στην απογραφή του 2011 ήταν 527 κάτοικοι.

Διοικητική ιστορία 
Παλαιότερα ο Άγιος Χριστόφορος ήταν έδρα ομώνυμης κοινότητας, που υπαγόταν στην Επαρχία Εορδαίας του Νομού Κοζάνης. Το χωριό παλαιότερα ονομαζόταν Τρέπιστα και η κοινότητα έφερε αρχικώς το όνομα «Κοινότητα Τρεπίστης» όταν συστάθηκε το 1918. Η Τρέπιστα μετονομάσθηκε σε Άγιο Χριστόφορο και η κοινότητα σε «Κοινότητα Αγίου Χριστοφόρου» το 1927. Στο τέλος του αιώνα, με την κατάργηση όλων σχεδόν των κοινοτήτων και την εφαρμογή του Σχεδίου «Καποδίστριας», ο Άγιος Χριστόφορος προσαρτήθηκε στον νέο Δήμο Αγίας Παρασκευής, ως ο μοναδικός οικισμός του ομώνυμου Δημοτικού διαμερίσματος Αγίου Χριστοφόρου. Με την εφαρμογή του Προγράμματος «Καλλικράτης» την 1η Ιανουαρίου 2011, ο Άγιος Χριστόφορος έφθασε στη σημερινή διοικητική του υπαγωγή, σύμφωνα με την οποία αποτελεί τον μοναδικό οικισμό της ομώνυμης Τοπικής κοινότητας Αγίου Χριστοφόρου, η οποία υπάγεται στη Δημοτική Ενότητα Αγίας Παρασκευής του Δήμου Εορδαίας της Περιφερειακής ενότητας Κοζάνης. Η τοπική κοινότητα Αγίου Χριστοφόρου είναι χαρακτηρισμένη ως αγροτικός ορεινός οικισμός, με έκταση 18,070 χμ² (2011).

Γεωγραφία
Οι γεωγραφικές συντεταγμένες του Αγίου Χριστοφόρου είναι 40°31΄ Βόρειο πλάτος και 21°45΄ Ανατολικό μήκος. Το χωριό είναι κτισμένο στο βόρειο άκρο του λιγνιτωρυχείου της ΔΕΗ, του νότιου πεδίου του λιγνιτοφόρου λεκανοπεδίου Πτολεμαΐδας-Φλώρινας, σε αβαθή ομαλή κοιλάδα. Κοντινότερος οικισμός είναι το Καρυοχώρι, 2 χιλιόμετρα οδικώς προς τα νοτιοανατολικά. Ο Άγιος Χριστόφορος απέχει επίσης 7 χιλιόμετρα οδικώς (6,5 σε ευθεία γραμμή) από το κέντρο της Πτολεμαΐδας, πρωτεύουσας του δήμου του.

Πληθυσμιακώς, ο Άγιος Χριστόφορος είναι το μεγαλύτερο από τα τέσσερα χωριά της Δημοτικής Ενότητας Αγίας Παρασκευής και το πληθυσμιακό κέντρο της, καθώς συγκεντρώνει το 40% περίπου του συνόλου των κατοίκων της. Επιπλέον έχει τον μεγαλύτερο πληθυσμό ανάμεσα στους επτά οικισμούς σε όλη την Ελλάδα που ονομάζονται «Άγιος Χριστόφορος» (με δεύτερο τον Άγιο Χριστόφορο του Δήμου Σπάρτης).

Πληθυσμός

Παραπομπές

Πηγές
 Το λήμμα «Άγιος Χριστόφορος» στη Νέα Ελληνική Εγκυκλοπαίδεια «Χάρη Πάτση», τόμος 1, σελ. 530
 Ελλάς: οδικοί-τουριστικοί χάρτες, έκδ. Ν. & Ι. Φώτης, 33η έκδοση, Αθήνα 2005/6, σελ. 21

 Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)  

Αγιος Χριστοφορος
Δήμος Εορδαίας
Νησέλλι Ημαθίας

Το Νησέλλι (επισήμως Νησέλλιον, απαντάται ανεπίσημα και με ένα «λ», ως Νησέλι, οπότε δεν πρέπει να συγχέεται με τα Νησέλια Λέσβου) είναι πεδινό χωριό της Ελλάδας, της περιφερειακής ενότητας (πρώην Νομού) Ημαθίας. Είναι κτισμένο σε μεσοσταθμικό υψόμετρο 10 μέτρα πάνω από την επιφάνεια της θάλασσας και ο πληθυσμός του στην απογραφή του 2011 ήταν 653 κάτοικοι.

Διοικητική ιστορία 
Παλαιότερα το Νησέλλι ήταν χωριό της Επαρχίας Ημαθίας, του Νομού Ημαθίας, και υπαγόταν απευθείας στον Δήμο Αλεξανδρείας. Με την εφαρμογή του Σχεδίου «Καποδίστριας», το Νησέλλι προσαρτήθηκε στη Δημοτική κοινότητα Αλεξανδρείας του Δήμου Αλεξανδρείας. Με την εφαρμογή του Προγράμματος «Καλλικράτης» την 1η Ιανουαρίου 2011, το Νησέλλι έφθασε στη σημερινή διοικητική του υπαγωγή, σύμφωνα με την οποία αποτελεί έναν από τους τρεις οικισμούς (μαζί με την πόλη Αλεξάνδρεια και τον Σχοινά) της Δημοτικής κοινότητας Αλεξανδρείας, η οποία υπάγεται στη Δημοτική Ενότητα Αλεξανδρείας του νέου, διευρυμένου Δήμου Αλεξανδρείας της Περιφερειακής ενότητας Ημαθίας.

Γεωγραφία
Οι γεωγραφικές συντεταγμένες του κέντρου του Νησελλίου είναι 40°35΄37΄΄ Βόρειο πλάτος και 22°27΄40΄΄ Ανατολικό μήκος. Το χωριό βρίσκεται στην ιστορική περιοχή Ρουμλούκι. Είναι κτισμένο σε απόσταση 450 μέτρων από την αριστέρή (βόρεια) όχθη του ποταμού Αλιάκμονα και δίπλα στον ομώνυμο Κόμβο Νησελ(λ)ίου (αρ. 16) της νέας Εγνατίας Οδού (Α2). Σε αυτόν η Εγνατία διασταυρώνεται με την «Εθνική Οδό 1» (ΕΟ1), τη γνωστή Παλαιά Εθνική Οδό Αθηνών-Θεσσαλονίκης. Κοντινότερος οικισμός είναι το Νησελλούδι, 2 χιλιόμετρα οδικώς προς τα ανατολικά. Το Νησέλλι απέχει επίσης 4 χιλιόμετρα από το κέντρο της Αλεξάνδρειας, πρωτεύουσας του δήμου του, και 48 χιλιόμετρα από το κέντρο της Θεσσαλονίκης μέσω της νέας Εγνατίας Οδού.

Πηγές
 Το λήμμα «Νησέλλιον» στη Νέα Ελληνική Εγκυκλοπαίδεια «Χάρη Πάτση», τόμος 18, σελ. 345
 Ελλάς: οδικοί-τουριστικοί χάρτες, έκδ. Ν. & Ι. Φώτης, 33η έκδοση, Αθήνα 2005/6, σελ. 22

Παραπομπές 

Νησελλι
Δήμος Αλεξάνδρειας
Χάνιμπαλ Λέκτερ

Ο Δρ Χάνιμπαλ Λέκτερ είναι ένας φανταστικός χαρακτήρας που δημιουργήθηκε από τον μυθιστοριογράφο Τόμας Χάρις. Ο Λέκτερ είναι ένας κατά συρροή δολοφόνος που τρώει τα θύματά του. Πριν από τη σύλληψή του, ήταν ένας σεβαστός ιατροδικαστικός ψυχίατρος. Ωστόσο μετά τον εγκλεισμό του, κατέληξε να  συμβουλεύεται τους πράκτορες του FBI Γουίλ Γκράχαμ και Κλαρίς Στάρλινγκ, προκειμένου να τους βοηθήσει να βρουν άλλους κατά συρροή δολοφόνους.

Ο Λέκτερ εμφανίστηκε για πρώτη φορά σε μικρό ρόλο ως κακός στο θρίλερ μυθιστορήματος του Χάρις ο Κόκκινος Δράκος του 1981 . Το μυθιστόρημα προσαρμόστηκε στην ταινία Ο Ανθρωποκυνηγός το 1986, με τον Μπράιαν Κοξ ως Λέκτερ (που αποκαλείται "Λέκτορ"). Ο ίδιος είχε μεγαλύτερο ρόλο στο βιβλίο "Η Σιωπή των Αμνών" του 1988. Στην κινηματογραφική προσαρμογή του 1991 πρωταγωνίστησε ο Άντονι Χόπκινς ως Λέκτερ, ερμηνεία για την οποία κέρδισε το Όσκαρ Καλύτερου Ηθοποιού. Ο Άντονι Χόπκινς επανέλαβε το ρόλο του στην ταινία Χάνιμπαλ του 2001, που είναι βασισμένη στο μυθιστόρημα Χάνιμπαλ του 1999, όπου ο Λέκτερ προσπαθεί να αποφύγει την επανασύλληψη, καθώς και στην δεύτερη προσαρμογή του βιβλίου Κόκκινος Δράκος του 2002.

Το τέταρτο μυθιστόρημα, το Χάνιμπαλ, το ξύπνημα του Κακού του 2006, εξερευνά την παιδική του ηλικία καθώς και την εξέλιξη του Χάνιμπαλ Λέκτερ σε έναν κατά συρροή δολοφόνο. Αυτή τη φορά τον υποδύθηκε ο Γκασπάρντ Ουλιέλ στην κινηματογραφική μεταφορά του συγκεκριμένου βιβλίου το 2007. Στην τηλεοπτική σειρά του NBC Χάνιμπαλ (2013 - 2015), η οποία επικεντρώνεται στη σχέση του Λέκτερ με τον Γκράχαμ, ο Μαντς Μίκελσεν τον υποδήθηκε, και για την ερμηνεία του κέρδισε το βραβείο Saturn Καλύτερου Ηθοποιού στην τηλεόραση.

Εξωτερικοί Σύνδεσμοι
 Ο Χάνιμπαλ Λέκτερ στο IMDb
 Information about Hannibal Lecter, with a focus on Manhunter (1986)
 NPR broadcast on Lecter

Φανταστικοί χαρακτήρες
Λογοτεχνικοί χαρακτήρες
Κινηματογραφικοί χαρακτήρες
Μητροπολίτης Γαλλίας Δημήτριος

Ο Μητροπολίτης Δημήτριος Πλουμής (Θεσσαλονίκη, 6 Νοεμβρίου 1979), είναι Έλληνας θεολόγος, επίσκοπος του Οικουμενικού Πατριαρχείου και Μητροπολίτης Γαλλίας από το 2021.

Βιογραφικά στοιχεία
Γεννήθηκε στη Θεσσαλονίκη, το 1979. Είναι πτυχιούχος της Ανωτέρας Εκκλησιαστικής Σχολής Θεσσαλονίκης και του τμήματος Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης. Το 2001 χειροτονήθηκε Διάκονος και το έτος 2007. Διετέλεσε Ιερατικώς Προϊστάμενος του Ιερού Ναού Αγίας Παρασκευής Ξηροκρήνης Θεσσαλονίκης  και του Ιερού Ναού Υψώσεως του Τιμίου Σταυρού Ωραιοκάστρου, της Ιεράς Μητροπόλεως Νεαπόλεως και Σταυρουπόλεως από το 2007 έως το 2015. Κατόπιν προσκλήσεως του Μητροπολίτη Γαλλίας Εμμανουήλ, υπηρέτησε ως προϊστάμενος της Ορθοδόξου Εκκλησίας της Μασσαλίας και ως Αρχιερατικός Επίτροπος Νοτίου Γαλλίας. Συμμετείχε σε Επιτροπές Διαχριστιανικού Διαλόγου και Διαθρησκειακών Σχέσεων (Marseille Espėrance, Radio Dialoque), εκπροσωπώντας την Ιερά Μητρόπολη Γαλλίας και το Οικουμενικό Πατριαρχείο.

Στις 20 Ιουλίου 2021 εξελέγη από την Ιερά Σύνοδο του Οικουμενικού Πατριαρχείου Μητροπολίτης Γαλλίας, χειροτονήθηκε επίσκοπος από τον Οικουμενικό Πατριάρχη Βαρθολομαίο στις 25 του ιδίου μηνός στον πάνσεπτο Πατριαρχικό Ναό του Αγίου Γεωργίου στο Φανάρι και ενθρονίστηκε το Σάββατο 18 Σεπτεμβρίου 2021, στον Ιερό Μητροπολιτικό Ναό του Αγίου Στεφάνου Παρισίων.

Παραπομπές 

Δημητριος
Δημητριος
Ισμαήλ Σαμπρί

Ο Ισμαήλ Σαμπρί μπιν Γιαακόμπ (Ismail Sabri bin Yaakob, إسماعيل صبري بن يعقوب, γεννήθηκε στις 18 Ιανουαρίου 1960) είναι Μαλαισιανός πολιτικος, ο οποίος είναι ο ένατος στην ιστορία Πρωθυπουργός της Μαλαισίας από τις 21 Αυγούστου 2021, μετά την παραίτηση του προκατόχου του. Είναι ο πρώτος πρωθυπουργός της Μαλαισίας που γεννήθηκε μετά την κήρυξη της ανεξαρτησίας της χώρας το 1957, καθώς και ο πρώτος που δεν είναι αρχηγός πολιτικού κόμματος.

Γέννηση και σπουδές 
Ο Ισμαήλ Σαμπρί γεννήθηκε στον Δήμο Τεμερλόχ, στο κρατίδιο Παχάνγκ της Μαλαισίας (περίπου 130 χιλιόμετρα από την πρωτεύουσα της χώρας), και μεγάλωσε ως γιος ενός αγρότη. Τελείωσε την εννιάχρονη εκπαίδευση και μια τεχνική σχολή (Sekolah Menengah Teknik Kuantan). Κατόπιν, το 1980, εγγράφηκε στο Πανεπιστήμιο της Μαλάγιας, από όπου απεφοίτησε με πτυχίο νομικής (LLB). Ο τίτλος της διπλωματικής εργασίας του ήταν «Η μεταχείριση των πολιτικών κρατουμένων στη Μαλαισία» (Layanan terhadap tahanan politik di Malaysia).

Παραπομπές

Γιαακομπ, Ισμαηλ Σαμπρι
Γιαακομπ